คุมเข้มโควิด! กทม.สั่งปิด 31 สถานที่เสี่ยง 14 วัน-ให้ใส่แมสก์ 100% เริ่ม 26 เม.ย.นี้
คุมเข้มโควิด! กทม.สั่งปิด 31 สถานที่เสี่ยง 14 วัน-ให้ใส่แมสก์ 100% เริ่ม 26 เม.ย.นี้
คุมเข้มโควิด! กทม.สั่งปิด 31 สถานที่เสี่ยง 14 วัน-ให้ใส่แมสก์ 100% เริ่ม 26 เม.ย.นี้
24 เม.ย. 2564

ร.ต.อ.พงศกร ขวัญเมือง โฆษกของกรุงเทพมหานคร เปิดเผยภายหลังการประชุมคณะกรรมการโรคติดต่อกรุงเทพมหานคร ซึ่งมีพล.ต.อ.อัศวิน ขวัญเมือง ผู้ว่าราชการกรุงเทพมหานคร เป็นประธานการประชุม ว่า ที่ประชุมเห็นชอบยกระดับมาตรการควบคุมการแพร่ระบาด เนื่องจากขณะนี้ประชาชนปฏิบัติตามมาตรการเว้นระยะห่างได้แล้วส่วนหนึ่ง แต่สาเหตุของการติดขณะนี้คือ ผู้ติดเชื้อยังคงอาศัยร่วมกับคนในครอบครัวเนื่องจากการบริหารจัดการเตียงและการรับส่ง
ทั้งนี้สาเหตุแห่งการติดเชื้อจากการสอบสวนโรคโดยสำนักอนามัย กทม. คือ การติดเชื้อในที่ทำงาน (ภาครัฐ ,รัฐวิสาหกิจ , เอกชน), งานพบปะ การรับประทานอาหารร่วมกัน, การติดเชื้อภายในครอบครัว, การมั่วสุม/รวมกลุ่ม/ไม่เว้นระยะห่าง, การทำกิจกรรมเสี่ยงกิจกรรม/กิจการ และการรวมกลุ่มของผู้สูงอายุ ทำให้แนวโน้มยังไม่สามารถควบคุมได้
ดังนั้นคณะกรรมการฯ จึงเห็นชอบให้ออกประกาศกรุงเทพมหานคร โดยสั่งปิด 31 สถานที่ เริ่ม 26 เมษายน เป็นเวลา 14 วัน หรือจนกว่าจะมีคำสั่งเปลี่ยนแปลง ดังนี้
1.โรงหนัง โรงมหรสพ โรงละคร
ส่วนร้านอาหารภายนอกห้างสรรพสินค้า คอมมูนิตี้ นั่งทานภายในร้านได้ถึง 21.00 น. จากนั้นให้ขายแบบนำกลับบ้านถึง 23.00 น. โดยให้จัดที่นั่งห่าง 2 เมตร ถ้าน้อยกว่านี้ต้องมีฉากกั้น
ด้าน พล.ต.อ.อัศวิน ขวัญเมือง ผู้ว่าราชการกรุงเทพมหานคร (กทม.) เปิดเผยว่า กทม.พร้อมปฏิบัติตามมาตรการป้องกันและการควบคุมการแพราระบาดของโรคเพื่อให้สถานการณ์กลับคืนสู่สภาพเดิมอย่างรวดเร็วเพื่อให้ประชาชนกลับมาใช้ชีวิตที่มีคุณภาพที่ดีเหมือนเดิม ขอความร่วมมือพี่น้องคนกรุงเทพให้ปฎิบัติตามข้อกำหนดที่ออกมาอย่างเคร่งครัด โดยต้องสวมหน้ากากออกไปที่สาธารณะและนอกบ้านต้องสวม 100% ถ้าอยู่ในบ้านสวมได้ยิ่งดี เพราะจะมีความผิดด้วย ขอให้มั่นใจว่ากทม.จะดูแลประชาชนอย่างสุดกำลังความสามารถเพื่อให้ปลอดภัยจากการแพร่ระบาดของโควิด